চিন্না পিল্লাই
চিন্না পিল্লাই একজন ভারতীয় গ্রামীণ সমাজকর্মী, যিনি নিজের উদ্যোগে একটি সফল ক্ষুদ্র ঋণ এবং ব্যাঙ্কিং ব্যবস্থা শুরু করে স্থানীয় মহিলাদের মহাজনের ঋণের জাল এবং অপরিসীম দারিদ্র্য থেকে মুক্ত হওয়ার পথ দেখিয়েছেন। গ্রামীণ মহিলাদের ক্ষমতায়নের জন্যে তাঁর নিরলস সংগ্রামকে স্বীকৃতি জানিয়ে ভারত সরকার ২০১৯ সালে তাঁকে দেশের চতুর্থ সর্ব্বোচ্চ অসামরিক সম্মান পদ্মশ্রী পুরস্কারে ভূষিত করেন।